

Важодема программась теезь 5-11 класстнэнень эрзянь келень программанть коряс, кемекстыцязо Мордовия Республикань Образованиянь министерствась, 2001ие., автортнэ Д.В.Цыганкин, В.П.Цыпкайкина.

Эрзянь келесь – минек тиринь келенек, кона ютась касомань ды келейгадомань пек кувака ки. Сон вансты ды пачтясы сень, мезе ульнесь ломаненть эрямосо. Эрьва народонть эсензэ келезэ, историязо.

Тиринь келенть вельде эйкакшось карми содамо перьканзо эрямонть, сонзэ эйсэ полавтоматнень. Тиринь келесь – арсемань ды содамочинь енкс, паро ломанень триця-кастыця. Тиринь келенть парсте содазь эйкакштнэнень седе шожда тонавтнемс рузонь ды омбо масторонь кельтнеяк. Неень шкань тонавтницятненень эряви максомс аволь ансяк сатышка содамочить фонетикань, лексикань, морфологиянь синтаксисэнь ды стилистикань коряс. Эряви тонавтомс эйкакштнэнь тиринь келенть валонь сюпавчинзэ, гайтевчинзэ ды мазычинзэ нееме, эсест арсемаст эрзякс евтамо ды сермадомо. Эряви невтемс эйкакштнэнень тиринь келенть питнензэ весе раськенть ды эрьва ломаненть эрямосо.

***5-11 классо эрзянь келень программанть лувозо.***

Эрзянь келень тонавтыцянтень эряви парсте содамс ушодксонь класстнэсэ саезь содамочитнень, тевс маштомачитнень ды ерокчитнень. Тень лангс нежедезь, тонавтневи тиринь келесь 5-9 класстнэсэ. Тонавтыцянтень эряви кепедемс эйкакштнэнь бажамост тиринь келень коряс содамочитнень саеме; кастомс эйкакштнэнь мелест седе парынестэ содамс эрзянь келень валонь сюпавчинть ды те сюпавчинть вельде тонавтомс сынст евтнеме эсест мелест-превест ды ежомарямост.

Теориянь коряс содамочитне максовить неень шкань келень науканть вешеманзо мельс саезь. 9-11 класстнэсэ тонавтневи грамматикась, текстэсь, стилистикась. Эрьва классо иенть ушодовомсто васенце урокось алтазь тиринь келенть лезэнзэ панжомантень эрзянь раськенть эрямосо. Неть уроктненень анокстамс тонавтынцянтень лездыть минек эрзянь ученойтнень, историянь тонавтницятнень ды эрзянь сермадыцятнень книгаст.

***Кортамонь ерокчинть кастомась.***

Программасонть башка пельксэкс максови кортамонь ёрокчинь кастомась. Неень шкасто эрьва кодамо келень тонавтнемстэ сон аравтови малав васенце таркас. Сонзэ смустезэ сеньсэ: тонавтомс эйкакштнэнь аволь ансяк грамматикань енкстнэнь мукшномо-нееме ды видестэ евтамо эсест арсемаст. Икелень программанть коряс кортамонь ерокчинь кастоманть туртов максовить седе ламо част. Эрьва пельксэнть, эрьва теманть ванномась лезды тонавтницятненень кортамонь ерокчист кепедемантень. Тенень покш нежекс карми улеме фонетикань, лексикань, морфологиянь ды синтаксисэнь чарькодематнень тонавтнемаськак. Кортамонь ерокчинь кастомась ютавтови зярыя ки вельде, конатне вейкест-вейкест марто кеместэ сюлмазь.

Васенце кись – те сюпалгавтомс тонавтницятнень валонь таштавксост. Те тевсэнть лездыть свалшкань ютавтневиця эрьва кодат упражнениятне, диктантнэ, изложениятне ды сочинениятне. Эряви тонавтомс учениктнень неемс асодавикс ды ачарькодевикс валтнэнь, кевкстеме сынст смустест тонавтыцянть кедьстэ или, седеяк паро, ваномс сынст валкссто.

Омбоце кись – те литературань келенть видестэ евтамонь (орфоэпиянь), видестэ сермадомань(орфографиянь, валонь ды формань теемань (морфологиянь) ды валрисьмень теемань ( синтаксисэнь) лувтнень тонавтнемась.

Колмоце кись – те тонавтомс эйкакштнэнь эсь арсемаст, мелест-ежост евтнеме. Евтнемстэ ды сермадомсто кортамонь ерокчинь кемекстави эрявикс упражнениянь топавтомсто, изложениянь ды сочинениянь сермадомсто.

Эйкакштнэ тонавтнить саезь теманть ванномо ды арсемань лувонть муеме, планонь тееме, келень эрявикс енксонть панжомо ды сермадозенть витеме-петеме. 8-11 класстнэсэ ютавтовить урокт-семинарт, урокт-конференцият, урокт-симпозиумт.

Кортамонь ерокчинь кастомасонть лезэвекс карми улеме колазь текстэнь витематне ды рузонь кельстэ эрзякс ютавтоматне. Рузонь кельстэ эрзякс ютавтоматне лездыть кепедемс тонавтницятнень валонь таштавксост ды келень ежомарямочист.

***Программанть пельксэнзэ***

Программасонть эрьва пельксэнть ды теманть тонавтнемга максовить башка част.Ансяк тонатвтыцясь седе парсте содасы, кода чарькодизь эйкакштнэ ютазь теманть, кодат сынст содамочист теориянть коряс. Секскак тонавтыцянтень эстензэяк эряви арсемс, кода ютавтомс максозь шканть.

Тонавтнема иенть прядомсто ютазенть мельс лецтямга максовить башка част. Ютазенть мельс лецтямсто эряви явомс сатышка мель содамочитнень вейсэнь лувонь евтамонтень.

Программасонть «1» тешксэнть ало невтеви, кодат содамочить эряви максомс тонавтницятненень теориянь коряс те пелькссэнть; «2» тешксэнть ало невтеви, кодамо ерокчи, маштомачи эряви кемекстамс максозь теориянть лангс нежедезь.

Кортамонь ерочинь кастоманть коряс тевтне невтевить грамматикань эрьва иень программанть мельга. Ютавтови сон иень перть.

Программанть песэ максовить ниле поладкст: кортамонь ерокчинь кастомань частнэнь явномась, питненьлувтне, тиринь келень уроктнень ютавтомаст коряс лездыця литературась ды валкст.

**Программанть содержаниязо.**

**Максозь частнэде предметэнь коряс** - **34** част

**Тонавтнема книгась -** Эрзянь кель 8-це класстнэнень Р.С.Ширманкина 2005-це ие

**Программась -** Эрзянь келень коряс программат 5-11-це кл. туртов, 2001-це ие

**Теориянь тонавтнемань ды кемекстамонь туртов**

**максозь уроктнэ - 26**

**Кортамонь кастомань уроктнэ - 8**

**Содамочинь онкстамо (контр-ной диктант, тестэнь коряс важодема) - 2**

**8-це классонь туртов программасонть эрявикс материалось ушодови:**

Эрзянь келенть тарказо ды питнезэ финнэнь-угрань ды весе масторонь кельтнень ютксо - 1ч.

7-це классо тонавтнезенть мельс ледстямось- 1ч+1ч.

Синтаксисэсь. Пунктуациясь. Парсте кортамось. Валонь сюлмавксось - 3ч+1ч.

Простой валрисьмесь. Валрисьмень прявт ды аволь прявт пелькстнэ -6ч+1ч.

Вейке составонь валрисьметне - 4ч+1ч.

Аволь пешксе валрисьметне - 1ч.

Вейкеть пелькс марто валрисьметне - 3ч+1ч.

Валрисьмень пелькс марто апак сюлма валтнэ - 3ч+1ч.

Чарькодевтиця пелькс марто валрисьметне - 3ч+1ч.

Иень перть тонавтнезенть мельс ледстямось - 1ч+1ч.

**Синтаксисэнь, пунктуациянь коряс маштоматне, конатнень эрявить содамс 8-це классонь тонавтницятненень:**

- маштомс валонь сюлмавксонть ды валрисьменть вайгелень коряс вейкест-вейкест эйстэ явомо;

- келейгавтозь валрисьментьвалонь зярыя сюлмавкс лангс явомо;

- валонь сюлмавкссо валтнэнь ютксо сюлмавома китнень содамо;

- вейке составонь валрисьметнень текстстэ муеме ды содамо; кортамо рисьмесэнть сынст сайнеме;

- пшкадематнень, совавтозь валтнэнь ды валрисьметнень эсь кортамосо сайнеме;

- чарькодевтиця пелькс марто валрисьметнесэ видестэ вайгелень таргамо;

- чарькодевтиця пельксэнть эрявикс лотксема тешкссэ невтеме;

- аволь пешксе валрисьметнень ды вейке составонь марто пешксе валрисьметнень эрьвейкедест явомо;

- кортамосонтьаволь пешксе валрисьметнень сайнеме;

- вейкеть пелькс марто валрисьметнень кортамосо сайнеме;

Эрзянь келень уроктнэнь 8-це классо темань коряс явшемась.

|  |  |  |  |  |  |
| --- | --- | --- | --- | --- | --- |
| №п/п | Темань лемтне | К/в к,к/д | Частнэ | Уроконь ютавтома шкась | |
| Планонь коряс | Фактич. |
| 1. | Эрзянь келенть тарказо финнэнь- угрань ды лия весе масторонть кельтнень ютксо. |  | 1 |  |  |
| 2. | 7-це кл. тонавтнезенть мельс ледстямось.Глаголось. Причастиясь ды деепричастиясь кода глаголонть башка ёнкст. |  | 1 |  |  |
| 3. | Валзюлмавксось. Валзюлмавскссо прявт ды аволь прявт валтнэ. Валзюлмавкссонть ды валрисьменть ютксо авейкетьксчись. |  | 1 |  |  |
| 4. | Валзюлмавкссо прявт ды аволь прявт валтнэнь евтамост. Валонь сюлмавкссо валтнэнь ютксо сюлмавома китне: согласованиясь, управлениясь, примыканиясь. |  | 1 |  |  |
| 5 | ***Кель-валонь кастома. Сочинения.*** | 1 |  |  |  |
| 6. | Валзюлмавкссо ды валрисьмесэ валонь лувось. Публицистикань стилесь. Смустень логической ударениясь. Валзюлмавксонь ванномась. |  | 1 |  |  |
| 7. | Ильведькс лангсо важодема. Валрисьме.Лицянь невтиця валрисьмесь. |  | 1 |  |  |
| 8. | Кавто составонь валрисьметне.  Валрисьмень прявт пелькстнэ.  Подлежащеесь. Сказуемоесь. |  | 1 |  |  |
| **9.** | ***Кель-валонь кастома. Изложения творческой задания марто.*** | **1** |  |  |  |
| 10. | Глаголсо ёвтазь сказуемоесь. Аволь глаголсо ёвтазь сказуемоесь.  Составной аволь глаголсо ёвтазь сказуемоесь. |  | 1 |  |  |
| 11. | Подлежащеенть ды сказуемоенть ютксо киксэсь (тиресь). |  | 1 |  |  |
| **12.** | ***Кель –валонь кастома. Сочинения.*** | **1** |  |  |  |
| 13. | Валрисьмень аволь прявт пелькстнэ.  Дополнениясь. Определениясь. Приложениясь. |  | 1 |  |  |
| 14. | Эпитеттнэ ды кортамонь стилесь. Сравнениянь оборотось. |  | 1 |  |  |
| 15 | Котрольной диктант грамматикань задания марто. | 1 |  |  |  |
| 16. | Обстоятельстватне. Сынст явомаст. Таркань ды шкань обстоятельстватне. |  | 1 |  |  |
| **17.** | ***Кель-валонь кастома.Сочинения «Минек тиринь ёнксонь мельстуиця таркатне» (велень, столицань)*** | **1** |  |  |  |
| 18. | Вейке составонь валрисьметнеде чарькодемась. Содавикс лицянь невтиця валрисьметне. Асодавикс лицянь невтиця валрисьметне. |  | 1 |  |  |
| 19. | Весе лицянь невтиця валрисьметне. Лицянь а невтиця валрисьметне. Лемдиця (номенативень) валрисьметне. |  | 1 |  |  |
| **20.** | ***Кель-валонь кастома. Изложения.*** | **1** |  |  |  |
| 21. | Аволь пешксе валрисьметне. Вейке составонь вал-де сынст явомась. |  | 1 |  |  |
| 22. | Валрисьмень вейкеть пелькстнэ (однородной члентнэ) Вейкеть ды а вейкеть (однородной ды аволь однородной ) определениятне |  | 1 |  |  |
| **23.** | ***К/в к.Сочинения – рассуждения «Эряви ванстомс пертьпельксэнть»*** | **1** |  |  |  |
| 24. | Вейкеть пелькстнэнь эсь ютковаст сюлмавомась. Вейкеть пелькстнэнь ютксо запятоень путомась. |  | 1 |  |  |
| 25. | Вейкеть пелькстнэнь пингстэ вейсэндиця валтнэ. Лотксема тешкстнэ вейсэндиця вал марто вейкеть пелькстнэнь пингстэ. |  | 1 |  |  |
| 26. | Валрисьмень пелькс марто апак сюлма валтнэ. Пшкадемась. Сонзэ ёвтамозо. Пшкадеманть тарказо валрисьмесэ. Лотксема тешкстнэ пшкадема марто валрисьмесэ. |  | 1 |  |  |
| **27.** | ***Кель-валонь кастома.Изложения «Сыречинь ванстома»*** | **1** |  |  |  |
| 28. | Совавтозь валтнэ ды валзюлмавкстнэ. Поладозь валтнэ, валзюлмавкстнэ ды валрисьметне. Кемекстамонь ды арасьчинь невтема валтнэ-валрисьметне. |  | 1 |  |  |
| 29 | Контрольной диктант грамматикань задания марто. | 1 |  |  |  |
| 30. | Чарькодевтиця пелькс марто валр-тне. Лотксема тешкстнэ чарькодевтеманть пинстэ. |  | 1 |  |  |
| **31.** | ***К/в к. Сочинения – рассуждения «Ловноманть лезэвчизэ»*** | **1** |  |  |  |
| 32. | Чарькодевтиця определениятне ды приложениятне. |  | 1 |  |  |
| 33. | Чарькодевтиця обст-тне. |  | 1 |  |  |
| 34. | Чарькодевтиця дополнениятне. Иень перть ютазенть ледстямось. |  | 1 |  |  |